Ըստ Ն. Ադոնցի (Հայաստանի պատմություն, Երևան, 1972թ.)` Ք. ա. մոտ 25-րդ դարում Փոքր Հայքին սահմանակից Կեսարիա քաղաքից Աքքադ են տարվել որոշ բույսեր, որոնցից մեկը` tittu-ն, նույնացվել է թզի հետ։ Մեզ համար կարևոր է, որ «ti» արմատը համապատասխանում է խաղողի կամ թզի սերմին` «թին»-ին։ Արդյո՞ք 4500 տարի առաջ հայերին հայտնի էր թինի, նույնիսկ այսօրվա չափանիշներով, առանձնահատուկ քիմիական բաղադրության և բուժիչ հատկությունների մասին։